गासै बुर्लुंबुथुर दैमानि मोन  121  आरो मोन  16  बराक दैमानि दैसाफोरा बेंखन्नानै लादों ।सिरां जिल्लानि आइ दैमानि सेराव आरो हाग्रामा दालांनि साखाथिआव थामथि दैजिं फोर्बो फालिनायनि थामथि सनाव हादोरसा गिबि मंत्री सर्बानन्द सनवाल बिथांआ नुजाथिनानै बुङोदि,आसाम हादोरसायाव थानाय सुबुंफोरनि थाखाय ब्रर्लुंबुथुर आरो बाराक दैमाया जिउनि लामा आरो हादोरसा जौगाखांनाय लाबोनायाव बै दैमा आरो दैसाफोरा बिहोमा दं,बेफोरखौ सान्नानैनो आसाम सरकारा नामामि ब्रम्हपुत्र आरो नामामि बराक फोर्बोखौबो फालिबोनो हमदों होन्ना बिथांआ बुंबावो ।सिरां जिल्लानि आइ दैमानि साखाथिआव सोलिफुगासिनो थानाय दैजिं फोर्बोआ आसाम हादोरसायादि दैमानि सायाव सोनारनानै दं बेयो मोनसे मोजां बिदिन्थि,बिथांआ दाजाबदेरनानै बुङोदि,"  3  थि दैजिं फोर्बोखौ फारियै खुंफुंनायाव मोनफ्रोमबो हारि माहारिनि बाहागो लानायनि थाखाय रोजा रोजा गोजोन्नाय थाबाय " ।बे हाबाफारिखौ जाफुसार खालामनो हानायानो खुंथायाव थानाय हादोरसा सरकारनि जाफुंसारनायनि मोनसे बिदिन्थि ।बिथांआ मिजिं थियोदि,दैजिं फोर्बो फालिनाया हादोरसानि रांखान्थिआरि बिथिंआव जौगाखांनाय लाबोगोन आरो हादोरसायाव थानाय सुबुंफोरनि जिउ खुंनायाव हेफाजाब होगोन ।